રાજ્ય સરકારે જ જયાં પાતળા પ્લાસ્ટિક ઉપર પ્રતિબંધ ફરમાવતી મોટી જાહેરાતો કરી હોય ત્યારે મ્યુનિ. તંત્રને પણ કાર્યવાહી કર્યા વગર છૂટકો નહોતો અને તેનાં કારણે તંત્ર દ્વારા શહેરનાં જુદા જુદા વિસ્તારોમાં આવેલી ફેક્ટરીઓ, હોલસેલનાં વેપારીઓ, છૂટક વેપારીઓ અને વપરાશ કરતાં એકમો મળી ૧૫૦થી વધુને સીલ માર્યા હતા અને ટનબંધ પ્લાસ્ટિક જપ્ત કરી લીધું હતું. આ ઉપરાંત, શહેરમાં રોડ ઉપર કચરો દર્શાવતાં પાણીના પાઉચ બનાવતાં ૫૦થી વધુ એકમોને પણ નોટિસ-દંડ અને ઉત્પાદન બંધ કરવા તાકીદ કરી દેવાઇ હતી. આશ્ચર્યજનક રીતે મ્યુનિ.ની કડક કાર્યવાહીને મહિનો થવા આવ્યો તેમ છતાંય કેટલાક વેપારીઓ ઝભલા, ચ્હાનાં કપ અને મસાલા માટેનાં રેપર વગેરેનું ઉત્પાદન કરતાં પકડાયા હતા.